




	Številka: 0040-5/2026-1630-57

	Ljubljana, 6. 11. 2026

	GENERALNI SEKRETARIAT VLADE REPUBLIKE SLOVENIJE
Gp.gs@gov.si

	ZADEVA: Poročilo o udeležbi ministrice dr. Monike Kirbiš Rojs na 51. zasedanju Kongresa lokalnih in regionalnih oblasti Sveta Evrope, ki je potekalo od 27. do 29. oktobra 2026 v Strasbourgu v Franciji – predlog za obravnavo

	1. Predlog sklepov vlade:

	
Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo,109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na … seji dne … pod točko … sprejela naslednji   
  
S K L E P

Vlada Republike Slovenije je sprejela Poročilo o udeležbi ministrice dr. Monike Kirbiš Rojs na 51. zasedanju Kongresa lokalnih in regionalnih oblasti Sveta Evrope, ki je potekalo od 27. do 29. oktobra 2026 v Strasbourgu v Franciji.



                                                                                                  Mag. Janja Garvas
                                                                   generalna sekretarka



Prilogi:
· Poročilo o udeležbi ministrice dr. Monike Kirbiš Rojs na 51. zasedanju Kongresa lokalnih in regionalnih oblasti Sveta Evrope, ki je potekalo od 27. do 29. oktobra 2026 v Strasbourgu v Franciji,
· predlog sklepa.
Sklep prejmejo:
· ministrstva in vladne službe.

	2. Osebe, odgovorne za strokovno pripravo in usklajenost gradiva:

	· Dimitrij Pur, vodja Službe za evropske zadeve in mednarodno sodelovanje, Ministrstvo za lokalno samoupravo, kohezijo in regionalni razvoj,
· Barbara Omahen, višja svetovalka, Služba za evropske zadeve in mednarodno sodelovanje, Ministrstvo za lokalno samoupravo, kohezijo in regionalni razvoj.


	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	· dr. Monika Kirbiš Rojs, ministrica za lokalno samoupravo, kohezijo in regionalni razvoj, Ministrstvo za lokalno samoupravo, kohezijo in regionalni razvoj,
· Rok Šimenc, državni sekretar, Ministrstvo za lokalno samoupravo, kohezijo in regionalni razvoj.

	5. Kratek povzetek gradiva:

	Med 27. in 29. oktobrom 2026 je v Strasbourgu potekalo 51. zasedanje Kongresa lokalnih in regionalnih oblasti Sveta Evrope, ki se ga je udeležila ministrica za lokalno samoupravo, kohezijo in regionalni razvoj dr. Monika Kirbiš Rojs. Ministrica je nastopila kot osrednja govorka na zasedanju Zbora regij in predstavila izkušnje Slovenije pri obravnavi izzivov, povezanih z odseljevanjem s podeželskih območij. Pri tem je izpostavila pomen dostopnih stanovanj, kakovostnih javnih storitev, digitalne povezanosti, delovnih mest, decentralizacije in regionalnega razvoja ter spregovorila o dobrih praksah na področju razvoja podeželja v Sloveniji. Ob robu zasedanja se je udeležila več bilateralnih srečanj, na katerih je s sogovorniki razpravljala o vprašanjih lokalne in regionalne demokracije, finančne avtonomije občin, regionalnega razvoja ter vzpostavitve pokrajin v Sloveniji. Poseben poudarek je bil namenjen krepitvi vloge lokalnih in regionalnih oblasti pri soočanju z demografskimi spremembami ter ustvarjanju pogojev za uravnotežen razvoj vseh območij. Zasedanje je predstavljalo priložnost za promocijo slovenskih razvojnih pristopov ter krepitev sodelovanja Slovenije z organi Sveta Evrope in evropskimi partnerji na področju lokalne samouprave in regionalnega razvoja.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)

	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:


	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	
NE
NE
NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.

	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	(Če je odgovor NE, navedite, zakaj ni bilo objavljeno.)

	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.
· .
Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):

Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)


	
[bookmark: _Hlk219126423]   
Dr. Monika Kirbiš Rojs
ministrica






PRILOGA 1
ZADEVA: Poročilo o udeležbi ministrice dr. Monike Kirbiš Rojs na 51. zasedanju Kongresa lokalnih in regionalnih oblasti Sveta Evrope, ki je potekalo od 27. do 29. oktobra 2026 v Strasbourgu v Franciji 
Ministrica za lokalno samoupravo, kohezijo in regionalni razvoj dr. Monika Kirbiš Rojs se je udeležila 51. zasedanja Kongresa lokalnih in regionalnih oblasti Sveta Evrope, ki je potekalo od 27. do 29. oktobra 2026 v Strasbourgu v Franciji. Glavni namen letnega zasedanja je krepitev lokalne in regionalne demokracije, varovanje človekovih pravic in spodbujanje dobrega upravljanja. Kongres združuje predstavnike lokalnih in regionalnih oblasti držav članic Sveta Evrope.
Osrednji poudarek programa 51. zasedanja Kongresa je bil na prednostnih nalogah Kongresa v obdobju 2026–2031, demografskih spremembah, financiranju odpornosti lokalnih skupnosti na krize in čezmejnem sodelovanju regij. 
Prvi dan zasedanja se je ministrica v Palači Evrope udeležila nagovora generalnega sekretarja Sveta Evrope Alaina Berseta. Po nagovoru se je srečala s članom vlade švicarskega kantona Uri in soporočevalcem Kongresa za področje odseljevanja iz regij Ursom Janettom. V ospredju pogovora so bili decentralizacija, finančna avtonomija občin, sodelovanje med lokalnimi in regionalnimi oblastmi in izzivi odseljevanja s podeželja.
Ministrica se je sestala tudi z ukrajinskim ministrom za skupnosti, ozemlja in notranje razseljene osebe Vitaliijem Bezhinom. Glavni poudarek bilateralnega srečanja je bil na krepitvi sodelovanja med obema ministrstvoma, ki bo temeljilo na nadaljnjem razvoju partnerstva in vzajemni izmenjavi izkušenj in dobrih praks.
Na zasedanju Zbora regij, ki je potekalo 28. oktobra, je ministrica nastopila kot osrednja uvodna govorka v razpravi o odseljevanju iz evropskih regij, razlogih za odseljevanje in možnostih za ustvarjanje novih priložnosti za podeželske skupnosti. V govoru je poudarila, da mora biti odhod iz domačega kraja izbira in ne nuja ter podčrtala pomen ustvarjanja pogojev, ki mladim omogočajo razvoj kariere in ustvarjanje družine v domačem okolju, starejšim pa dostojno staranje v njihovih skupnostih. 
Ministrica je predstavila izkušnje Slovenije na področju razvoja podeželja. Od 212 slovenskih občin jih je namreč 164 oziroma kar 77 odstotkov opredeljenih kot podeželskih. Poudarila je, da razvoj podeželja zato zahteva prilagojene rešitve, predvsem na področju dostopnih stanovanj, javnih storitev, infrastrukture, digitalne povezljivosti in kakovostnih delovnih mest.
Ministrica je nadalje izpostavila posebne izzive Slovenije, povezane z razpršeno poselitvijo, gorskimi in obmejnimi območji ter demografskimi spremembami. Ob tem je poudarila pomen evropskih sredstev in lokalno vodenega razvoja (CLLD) in dodala, da slovenske občine sodelujejo v 37 lokalnih akcijskih skupinah, ki prebivalcem omogočajo aktivno vključevanje v razvojne odločitve.
Kot primera dobre prakse je navedla projekt Revitalizacija prostora in uma v dolini Soče, ki je z obnovo pašnikov ter vzpostavitvijo skupnega objekta za predelavo in trženje mesa ustvaril nove priložnosti za manjše kmetovalce, ter projekt Pametne vasi za jutri, v okviru katerega je pet lokalnih akcijskih skupin razvijalo rešitve za spopadanje z odseljevanjem in staranjem prebivalstva.
V okviru predstavitve slovenskih razvojnih politik je ministrica Kirbiš Rojs posebej izpostavila Strategijo regionalnega razvoja Slovenije do leta 2050, ki predvideva povezane in uravnoteženo razvite regije ter dostopnost kakovostnih delovnih mest z višjo dodano vrednostjo v oddaljenosti do 35 kilometrov od doma. Poudarila je pomen policentričnega razvoja, decentralizacije in vzpostavitve pokrajin, kot konkreten primer decentralizacije državnih funkcij pa navedla selitev sedeža Ministrstva za lokalno samoupravo, kohezijo in regionalni razvoj v Maribor.
V nagovoru je opozorila, da odseljevanje prebivalstva s podeželja ni zgolj demografsko ali razvojno vprašanje, temveč tudi vprašanje enakih možnosti in prihodnosti evropskih regij. Njeno osrednje sporočilo je bilo, da močne lokalne skupnosti ustvarjajo močne regije, ki prispevajo k bolj povezani, vključujoči in odporni Evropi.
Po nastopu ministrice sta sledili predstavitev Eke Folkerts in Ursa Janetta, soporočevalcev poročila o odseljevanju prebivalstva s podeželskih območij, in razprava.
Ob robu zasedanja se je ministrica istega dne sestala s predsednico Kongresa lokalnih in regionalnih oblasti Sveta Evrope Gunn Marit Helgesen. Razpravljali sta o vlogi lokalne samouprave pri utrjevanju zaupanja v demokratične institucije, vključevanju prebivalcev v odločanje ter zagotavljanju ustreznih pristojnosti in virov občin za izvajanje njihovih nalog. Sogovornici sta se dotaknili tudi aktualnih tem na področju regionalnega razvoja v Sloveniji. Predsednica je ponudila pomoč Kongresa pri vzpostavljanju pokrajin v Sloveniji in se zavzela za krepitev nadaljnjega sodelovanja.
Na povabilo predsednice Kongresa Gunn Marit Helgesen se je ministrica Kirbiš Rojs udeležila tudi uradnega kosila. 
V popoldanskem delu programa se je ministrica srečala s člani slovenske delegacije v Kongresu lokalnih in regionalnih oblasti Sveta Evrope ter namestnico generalnega sekretarja Sveta Evrope Tanjo Gonggrijp. Namestnica generalnega sekretarja je predstavila prizadevanja za reformo Sveta Evrope, organizacije z več kot 3.000 zaposlenimi, pri čemer sta sogovornici poudarili pomen reform za učinkovito delovanje institucij in njihovo prilagajanje sodobnim izzivom. Ministrica je ob tem predstavila ureditev upravljanja v Sloveniji, ki temelji na dveh ravneh, lokalni in državni. Poudarila je, da si bo Slovenija prizadevala za vzpostavitev pokrajin kot vmesne ravni med državo in občinami, s čimer bi okrepili decentralizacijo in omogočili učinkovitejše upravljanje regionalnega razvoja.




PRILOGA 2
Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo,109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na … seji dne … pod točko … sprejela naslednji  
 
S K L E P

Vlada Republike Slovenije je sprejela Poročilo o udeležbi ministrice dr. Monike Kirbiš Rojs na 51. zasedanju Kongresa lokalnih in regionalnih oblasti Sveta Evrope, ki je potekalo od 27. do 29. oktobra 2026 v Strasbourgu v Franciji.


                                                                                                 Mag. Janja Garvas
                                                                                                 generalna sekretarka

Sklep prejmejo:
· ministrstva in vladne službe. 

